
PLANINSKO DRUŠTVO

“ RAŠICA “

Ljubljana, Šentvid p.p. 4807


Spoštovani,

naprošamo vas da s sponzorskim prispevkom pomagate pri izgradnji plezalne stene.

Alpinistični odsek Planinskega društva Rašica v sodelovanju z Gimnazijo Šentvid in Osnovno šolo Šentvid gradi nov športni objekt, plezalno steno. V Ljubljani in njeni okolici oklici je veliko povpraševanje po takšnem športnem objektu, le malo je zgrajenih, še manj pa primernih za trening vrhunskih športnikov in rekreativcev. Gimnazija in Osnovna šola Šentvid sta priskrbeli primeren prostor, alpinistični odsek pa bo poskrbel, da bo stena zgrajena po vseh najsodobnejših načelih in standardih. Pri projektiranju plezalne stene je sodeloval član odseka Jure Golob, eden najboljših slovenskih športnih plezalcev vseh časov, ki ima bogate izkušnje treniranja na plezalnih stenah.

Vrednost investicije je ocenjena na 5 milionov slovenskih tolarjev, kar pa Planinskemu društvu Rašica predstavlja petletni proračun, zato se obračamo na vas. V zameno za sponzorska sredstav smo pripravljeni vaše podjetje trajno (10 let) oglaševati na plezalni steni, kjer bomo sistematično uredili prostor za sponzorje glede na vrednost prispevka:

  20.000 SIT - sponzor (navedba imena podjetja na plezalni steni)

100.000 SIT - zlati sponzor (navedba imena in logotipa na plezalni steni)

250.000 SIT - platinasti sponzor (navedba imena in logotipa na plezalni 

                       steni v velikosti cca. 30 cm x 50 cm) 

Vsa podjetja bodo deležna tudi navedbe imena podjetja pri vseh poročilih o izgradnji stene, prireditvah na plezalni steni in reklamiranju same stene. V kolikor se bo podjetje odločilo za večji znesek prispevka ali blaga se bomo dogovorili za posebne pogoje oglaševanja. 

Podjetja se lahko odločijo za prispevek v finančnih sredstvih ali za protivrednost v blagu. Pri gradnji bomo namreč potrebovali večje količine lesa, kovinskih izdelkov in na koncu oprimkov. 

Ko se odločite za višino prispevka k izgradnji plezalne stene Vas naprošamo, da se v zvezi s sponzorsko pogodbo in dodatnimi informacijami obrete na kontaktni naslov:

Gregor Sluga                                                                  predsednik PD Rašica

041 699078                                        žig                 

gregor.sluga@siol.net                                                       Gregor Sluga

Zlatek 63b, 1000 Ljubljana

